En større hoppbakke ble bygd i Mount Revelstoke i 1915. Bakken ble kalt Big Hill (Storbakken) og Suicide Hill (Selvmordsbakken), og ble omdøpt til Nels Nelsen Hill etter hans død. 1. februar 1916, da verdensrekorden var 54 meter, gjorde han et treningshopp i denne bakken på 183 fot (55,8 meter). Treningshoppet ble ikke anerkjent som verdensrekord, men 4. februar 1925 satte han i samme bakke verdensrekord med 240 fot (73,1 meter).